1984-ben a hazai rendezésű Európa-bajnokságon aranyérmes lett a válogatottal, de mérkőzésen nem szerepelt. Ugyanebben az évben az olimpiai csapat első számú kapusaként részt vett a Los Angeles-i olimpián és aranyérmet nyert a csapattal. Tagja volt az 1986-os mexikói világbajnokságon bronzérmet szerzett együttesnek. Egy mérkőzésen lépett pályára és az a bronzmérkőzés volt Belgium ellen, ahol 4–2-es francia győzelem született hosszabbításban. A francia válogatottban is ez volt az egyetlen szereplése.